Ivan Gudelj

**Ivan Gudelj** (Imotski, 21. travnja 1960.), bivši hrvatski nogometaš, današnji trener. Zbog bolesti je prekinuo igračku karijeru s 26 godina. Kao igrač bio je razoran, prodoran, podjednako uspješan u napadačkim i obrambenim akcijama i krasila ga je velika borbenost.

## Igračka karijera
### Klupska karijara
Počeo je igrati nogomet u Mračaju iz Runovića. Već od rane dobi pokazivao je naznake velikog talenta, pa je tako '79 na europskom juniorskom prvenstvu u Austriji, koji je Jugoslavija osvojila, proglašen najboljim igračem. Karijeru je započeo i završio u splitskome Hajduku u čijem je dresu odigrao ukupno 362 utakmice i postigao 93 pogotka. S Hajdukom 1979. godine osvaja naslov prvaka Jugoslavije, a 1984. i 1987. godine i Kup maršala Tita. Bio je članom velike Hajdukove generacije 1980-ih godina koja je bilježila sjajne rezultate vani, ali nedovoljno dobre u domaćoj ligi. Univerzalni Gudelj svojim je pogotcima donio je mnoge pobjede kao protiv Dnjipra, Valencije, Sparte itd. Posljednja utakmica bila mu je s Crvenom zvezdom na Poljudu kada je osjetio veliku iscrpljenost ne znajući da mu zbog hepatitisa B propadaju mišići. Izašao je iz igre popraćen zvižducima zbog "simuliranja". Imao je u džepu ugovore od Bordeauxa i Reala iz Madrida ali su tako propali. Nakon toga i liječenja se, vođen lošim liječničkim procjenama, dva puta prerano vraćao treningu i oba puta mu se bolest ponovno vraćala te je u na kraju morao prekinuti igračku karijeru.

### Reprezentativna karijera
Za reprezentaciju Jugoslavije odigrao je 33 utakmice i postigao 3 pogotka. Prvi put nastupio je 1980. godine u gostujućoj pobjedi protiv Luksemburga (5:0), a posljednji susret bilježi 6 godina potom u Bruxellesu protiv Belgije (3:1). U međuvrjemenu nastupio je na Olimpijadi 80', svj. smotri u Španjolskoj dvije godine poslije, nakon koje ga je francuski magazin L'Équipe stavio među najbolju jedanaestoricu prvenstva, te na EURU 1984. godine.

## Trenerska karijera
Nakon igračke karijere krenuo je u trenerske vode. Diplomirao je na Kineziološkom fakultetu u Zagrebu i stekao zvanje profesora kineziologije. U matičnoj sredini obnaša i dužnosti predsjednika Zbora nogometnih trenera Splitsko-dalmatinske županije. Vodio prvo svećeničku reprezentaciju, pa neke mlađe naraštaje hrvatske reprezentacije s kojima postiže vrlo dobre rezultate (europska bronca 2001. s generacijom Nike Kranjčara). Nakon toga kratko vodi Uskok, Zadar, pa Dubrovnik dok nije sredinom rujna 2005. godine naslijedio Ćiru Blaževića na mjestu trenera splitskoga Hajduka. Te, 2005./06. sezone, Hajduk je igrao loše kao rijetko kad i Gudelj je samo do početka proljetnog dijela sezone kada nakon domaćeg poraza od zagrebačkoga Dinama (0:1) dobija otkaz. Kratko vrijeme trenirao je i austrijski Steyr.

Ivan Gudelj trenutačno je trener hrvatske kadetske nogometne reprezentacije.

## Nagrade i priznanja
### Igrač
#### Individualna
* 1979.: Proglašen najboljim igračem turnira na juniorskome europskom prvenstvu u Austriji.
* 1982.: Nogometaš godine u anketi Večernjeg lista.

#### Klupska
**[[Hajduk Split]]**
* Prvenstvo Jugoslavije u nogometu **(1)** : 1978./79.
* Kup maršala Tita **(2)** : 1983./84., 1986./87.

#### Reprezentativna
**[[Jugoslavenska nogometna reprezentacija|Jugoslavija]]**
* Prvo mjesto, zlatna medalja, Europsko juniorsko prvenstvo do 18 godina u Austriji 1979. godine.

## Zanimljivosti
Kao statist glumio je u seosko dijete u jednom prizoru u seriji Prosjacima i sinovima. Skupina djece u tom prizoru trči, a Ivan Gudelj je ono dijete koje je toliko brzo trčalo da je odmaklo ostaloj djeci.

## Reference